Hevur tú hug at hjálpa ungum at finna fótafesti og at finna røttu kósina í lívinum? So kanst tú gera mun sum sjálvboðin hjá Barnabata. Yvirskipaða endamálið við Tú & Eg ráðgevingini og mentorskipanini, er at veita tvey upplýsandi, fyribyrgjandi og mennandi tilboð til tey, ið kunnu hava ymsar trupulleikar og sálarligar ampar at dragast við. Við vegleiðing frá sjálvbodnum, vera tey ungu stimbra og sjálvvirði og trivnaðurin mentur. Hvør kann vera Tú & Eg ráðgevi? Faklig bakgrund: Ráðgevarnir í Tú & Eg Ráðgevingini skulu hava viðkomandi útbúgving (námsfrøðingar, sjúkrarøktafrøðingar, heilsufrøðingar, sosialráðgevar, sálarfrøðingar, lærarar og onnur) Eisini kunnu lesandi, sum eru væl áleiðis við sínum viðkomandi lestri, arbeiða sum ráðgevar. Fyrimunurin við teimum ymisku fakbólkunum samla, er tað fakliga høga støði, samstundis sum tað skapar eitt spennandi og mennandi fakligt umhvørvi í starvsfólkahópinum. Orsøk og hugburð at gerðast Tú & Eg ráðgevi Flestu ráðgevar hava eitt ynski um at hjálpa børnum og ungum, og ynskja eisini sjálvi at fáa okkurt burturúr. Umframt at ein sum ráðgevi skal hugsa um, hví ein ynskir at verða ráðgevi, krevur hetta starvi, at ein hevur teir neyðugu menniskjasligu førleikanar. Tað merkir m. a., at ein er tilvitaður um tær ymisku uppalingar- og lívstreytinar, ið børn og ung hava. Neyðugt er, at ein er tollyntur, og hevur innlivingarevni, samstundis sum ein má hava fjarstøðu til trupuleikarnar. Sum ráðgevi eigur ein at vera til reiðar at møta børnum og ungum á ein opnan og fordómsfríðan hátt, og samstundis hava eina greiða kenslu av, hvar ein sjálvur stendur, og hvørjar veikar síður ein sjálvur hevur. Nógv krøv og nógvar væntanir eru til tey ungu. Foreldur vóna, at barnið fær sær útbúgving, lærarin væntar, at næmingurin fylgir væl við í hvørjum tíma, vinirnir vænta sítt, og samfelagið hevur síni áhugamál. Nógvum ungum tørvar gott samskifti við vaksnar fyrimyndir. Tey flestu, sum hava tikið ímóti tilboðnum um Mentor, síggja sín Mentor nakað sum ítróttafólk síggja sín venjara. Mentorsamstarvið snýr seg um at virða tann unga, at skilja umhvørvið hjá tí unga, og eisini at duga at lurta, eggja og at skapa álit. Tað kann t. d. vera við biografvitjanum, við at fara á kafé, við at vitja mentanartiltøk, listatiltøk ella við at fara til ítróttatiltøk. Mentorskipanin rindar allar útreiðslur til tiltøk, túrar o. s. fr. Hvussu virkar Mentorskipanin? Tann ungi søkir um at fáa ein Mentor við at seta seg í samband við Barnabata. Báðir partar skulu góðtaka hvønn annan, áðrenn arbeiðið kann fara í gongd. Foreldur/verji hjá tí unga verða kunnað um avtaluna og skulu góðtaka samstarvið. Ert tú 20 ár ella eldri hevur tú møguleika at søkja um at gerast Mentor. So kanst tú gera mun sum sjálvboðin Mentor hjá Barnabata. at duga at samskifta bæði konstruktivt og lagaliga at vera skipað/skipaður og hugsa í nýggjum samanhangum at hava innliving, tol og at vera rúmlig/rúmligur at kenna egin mørk og vita, hvat tú er før/førur fyri at savna teg um uppgávuna og vera opin fyri ráðgeving og vegleiðing at kunna brúka 1-2 tímar um vikuna til sjálvboðið arbeiði. at tú ert 20 ár ella eldri Tilgongdin byrjar við einari samrøðu við Mentorsamskiparan, har tit tosa um væntanir og ætlanir. Tú fært eisini innlit í, hvat virði liggur í arbeiðinum. Í byrjanartilgongdini verða eftirmetingar gjørdar av teimum persónligu og fakligu førleikunum hjá Mentornum. Mentorsamskiparin velur ein ungan og ein Mentor, ið hann metir hóska saman. Tagnarskyldan merkir, at tú hevur ikki loyvi at geva víðari persónligar upplýsingar–upplýsingar, ið eru givnir tær í trúnaði, hvørki um tann unga ella um hinar Mentorrnar. Øll sjálvboðin skulu vísa eina reina revsiváttan.